A MAGYARORSZÁGI FOSSILIS LIMIDÁKRÓL. 
258 
nél több mint kétszer nagyobb, megnyúltabb, elülső pereme vájtabb ; 
elülső czimpája révén pedig mindenképen elütő típus. 
A zalatnai «meddő üledék» felsőkréta tagja mély tengeri faciesének 
ez a jellemző alakja itt gyakorinak mondható. 
A leírt példány a m. kir. Földtani Intézet múzeumában van elhelyez ve. 
II. 
Gén. Lima Bruguière. 
Az állat hosszúkás, nyelvalakú, ajkain ágszerű nyúlványokkal ; héja 
ferdén tojásidomú, egyenlő teknőjű, czimpákkal ellátva ; czimpái egyen¬ 
lőtlenek. Elől többé-kevésbé tátongó, néha hátul is ; a búbok szétállók, 
a zár fogatlan, ligamentum külső. (Carus.) 
«Míg a Pectinida -k — írja Philippi — úgyszólván minden héjdiszítési 
lehetőséget kiakn áznak, s egyszerű díszítésből rohamosan mennek át kompli¬ 
káltabb héj díszformákba és e mellett csodálatos színpompát fejtenek ki, 
a Lima -nemzetség beéri jóformán kivétel nélkül egyszerűbb díszítési elemek¬ 
kel 1 és szerény szürke színárnyalatokkal.» S hozzáteszi: ez az oka, hogy ez 
a kagyló-nemzetség nem igen sarkalta a búvárokat alnemek és sectiók föl¬ 
állítására. 
A héj díszt illetőleg a legtöbb búvár észrevette — de Boehm (18) 
utalt rá különösebben — hogy átmeneti formák a látszólag legeltérőbb 
díszítésű egyedeket is összekötik. S hogy egy és ugyanazon egyednek skulp- 
turája a héj különböző részletén más és más lehet, Hoffmann Károly (10) 
is kiemelte. 
PHiLiPPi-nek egyébként ezen a téren az a legnagyobb érdeme, hogy 
a Limida- knak az Anisomyaria rendjében való különleges helyzetét föl¬ 
ismerte, illetve kiemelte azt a legjellemzőbb sajátságukat, hogy teknőik 
részarányosak vagy ívesen előre görbültök (21. p. 619). S ez- a jellemvonás 
rajtuk kívül egyedül csak a föntebb ösmertetett Mysidioptera-nemzetség- 
ben található föl. 
A Lima- fajok anatómiáját illetőleg részletes vizsgálatok még hiány¬ 
zanak. 
Biológiájukról is — a szétszórtan található adatokból A- jóformán 
csak annyit állapíthatunk meg, hogy a kisebb, vastagabb s gyakran pik¬ 
kelyes héjú alakok a parti övben, a nagyobb, vékonyabb héjúak mély 
tengerekben élnek. Igen jó úszók; úszási módszerük pedig teknőik hirtelen 
összecsapásából áll. 
A Lima- nemzetség leszármazására vonatkozólag több fejtegetést 
olvashatunk, miután azonban ezeket Philippi összefoglalta, e tárgyra., 
vonatkozó megjegyzéseimet az övéihez kapcsolom. 
